**Takuma Sato** (født 28. januar 1977 i Tokyo, Japan) er en tidligere japansk Formel 1-fører som kjører for KV Racing i IndyCar.

Formel 1
--------

### Jordan

Sato debuterte som Formel 1-fører i Jordan 2002 og fikk raskt rykte på seg for å være en rask, men ustabil sjåfør. Han måtte bryte en rekke løp på grunn av at han presset for hardt og følgelig kjørte av banen. I starten av Malaysias Grand Prix kjørte han på sin lagkamerat Giancarlo Fisichella, noe som medførte at begge var sjanseløs på poeng i løpet. Han var også innblandet i en spektakulær krasj med Nick Heidfeld under Østerrikes Grand Prix hvor Sato pådro seg en mindre hjernerystelse, det var imidlertid Heidfeld som var skyld i ulykken. Sesongens, og karrierens, første poeng kom i sesongens siste løp på hjemmebane i Japan.

### BAR Honda

USAs Grand Prix 2004 hvor han tar sin første pallplassering
Foran 2003-sesongen gikk Sato til BAR som testsjåfør, men fikk kjøre sesongens siste løp på hjemmebane i Japan etter at Jacques Villeneuve forlot laget. Sato fullførte løpet på en sjetteplass og fortsatte dermed sine gode prestasjoner på japansk jord.

BAR utviklet en meget god bil før 2004-sesongen noe som førte til at Sato og lagkamerat Jenson Button ofte kjempet om topplasseringer. Button var likevel hakket vassere enn Sato, som kun klarte en tredjeplass i USAs Grand Prix som beste plassering. Til sammenligning hadde Button denne sesongen ti pallplasseringer.

Sesongen 2005 ble en skuffelse for både laget og Sato. Begge bilene ble diskvalifisert etter San Marinos GP, på grunn av uregelmessigheter med bensintanken. Laget ble også utestengt fra de to neste løpene. Sato tok kun ett poeng denne sesongen og dette kom i Ungarns Grand Prix

Etter at sesongen var over annonserte BAR at de hadde signert Rubens Barrichello som ny fører ved siden av Button for 2006-sesongen. Mange trodde at dette skulle være slutten på Sato sin karriere som fører i Formel 1.

### Super Aguri

USAs Grand Prix 2006
Redningen kom i form av det nyetablerte japansk baserte laget Super Aguri. Selv om bilen var håpløs treg i starten av sesongen viste Sato at han hadde modnet som sjåfør og gjorde mindre feil enn tidligere. I løpet av sesongen forbedret laget seg kraftig og mot slutten av sesongen var Super Aguri raskere en enkelte andre av lagene. Sesongen endte uten poeng for Sato, men laget feiret 10.-plassen hans i sesongen siste løp, Brasil Grand Prix, som en seier. Bak på resultatlisten var det fem biler som Super Aguri hadde vært håpløst langt etter når sesongen startet.

Sato kjørte for Super Aguri i 2007-sesongen, med Anthony Davidson som lagkamerat. Begge to skulle også kjøre 2008-sesongen, men på grunn av økonomiske problemer trakk Super Aguri seg fra mesterskapet i mai, noe som etterlot Sato uten muligheter til å fullføre sesongen.

Over en karriere på 7 år i Formel 1 har Sato tatt 44 poeng og én pallplassering; 3.-plass i USA i 2004. Han er dermed den mest suksessfulle japanske Formel 1-føreren i historien.

IndyCar
-------

Den 18. februar 2010 ble det klart at Sato skulle kjøre for KV Racing i IndyCar.

Den 28. mai 2017 vant Sato den 101 utgaven av Indianapolis 500 i IndyCar.

Resultater
----------

### Fullstendige Formel 1-resultater

(Forklaring) (Resultater i uthevet skrift indikerer **pole position**, kursiv indikerer *raskeste runde*)

| År | Team | Chassis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Plass | Poeng |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2002 | DHLJordan Honda | JordanEJ12 | HondaRA002E 3,0 V10 | AUSRet | MAL9 | BRA9 | SMRRet | ESPRet | AUTRet | MONRet | CAN10 | EUR16 | GBRRet | FRARet | GER8 | HUN10 | BEL11 | ITA12 | USA11 | JPN5 |  |  | **15.** | **2** |
| 2003 | Lucky StrikeBAR Honda | BAR005 | HondaRA003E 3,0 V10 | AUS  | MAL  | BRA  | SMR  | ESP  | AUT  | MON  | CAN  | EUR  | FRA  | GBR  | GER  | HUN  | ITA  | USA  | JPN6 |  |  |  | **18.** | **3** |
| 2004 | Lucky StrikeBAR Honda | BAR006 | HondaRA004E 3,0 V10 | AUS9 | MAL15 | BHR5 | SMR16 | ESP5 | MONRet | EURRet | CANRet | USA3 | FRARet | GBR11 | GER8 | HUN6 | BELRet | ITA4 | CHN6 | JPN4 | BRA6 |  | **8.** | **34** |
| 2005 | Lucky StrikeBAR Honda | BAR007 | HondaRA005E 3,0 V10 | AUS14 | MALPO | BHRRet | SMRDSQ | ESP  | MON  | EUR12 | CANRet | USADNS | FRA11 | GBR16 | GER12 | HUN8 | TUR9 | ITA16 | BELRet | BRA10 | JPNDSQ | CHNRet | **23.** | **1** |
| 2006 | Super Aguri | Super AguriSA05 | HondaRA806E 2,4 V8 | BHR18 | MAL14 | AUS12 | SMRRet | EURRet | ESP17 | MONRet | GBR17 | CAN15 | USARet | FRARet |  |  |  |  |  |  |  |  | **23.** | **0** |
| Super AguriSA06 | HondaRA806E 2,4 V8 |  |  |  |  |  |  |  |  |  |  |  | GERRet | HUN13 | TURNC | ITA16 | CHNDSQ | JPN15 | BRA10 |  |
| 2007 | Super Aguri | Super AguriSA07 | HondaRA807E 2,4 V8 | AUS12 | MAL13 | BHRRet | ESP8 | MON17 | CAN6 | USARet | FRA16 | GBR14 | EURRet | HUN15 | TUR18 | ITA16 | BEL15 | JPN15 | CHN14 | BRA12 |  |  | **17.** | **4** |
| 2008 | Super Aguri | Super AguriSA08 | HondaRA808E 2,4 V8 | AUSRet | MAL16 | BHR17 | ESP13 | TURDNP | MON  | CAN  | FRA  | GBR  | GER  | HUN  | EUR  | BEL  | ITA  | SIN  | CHN  | JPN  | BRA  |  | **21.** | **0** |

Se også
-------

* Liste over Formel 1-førere

Referanser
----------

1. ↑  «Sato Adds Name To List of Legends with Spellbinding Indy Victory». *www.indianapolismotorspeedway.com*. Besøkt 29. mai 2017.

Eksterne lenker
---------------

* (en) Offisielt nettsted Rediger på Wikidata

* (en) Takuma Sato – kategori av bilder, video eller lyd på Commons Rediger på Wikidata

* (en) Takuma Sato – galleri av bilder, video eller lyd på Commons Rediger på Wikidata
* (de) Takuma Sato – Munzinger Sportsarchiv Rediger på Wikidata

* (en) Takuma Sato – racing-reference.info Rediger på Wikidata

* (en) Takuma Sato – Driver Database Rediger på Wikidata

  

Portal: Formel 1

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** NDL **·** CiNii **·** Munzinger (sport)
 |